Mykolas Karosas

Mykolas Karosas (1878 m. Apsas – 1955 m. lapkričio 13 d. Šeduva) – Lietuvos kunigas, visuomenės veikėjas, draudžiamosios lietuvių spaudos platintojas.
miniatiūra|160px|left|Antkapis Šeduvos bažnyčios šventoriuje

 Biografija 
Baigęs Kauno kunigų seminariją nuo 1901 m. Šėtos ir Darbėnų vikaras, platino draudžiamąsias lietuvių knygas. 1902–1905 m. Alūkstos vikaras, organizavo lietuvių chorą, meno sekciją. 1905 m. Salų, o 1906–1910 m. Vabalninko vikaras, čia dirbdamas įsteigė draugijų, ūkininkų būrelių, knygyną, švietimo kursus, platino lietuvišką spaudą. Nuo 1907 m. – Lietuvių mokslo draugijos narys. 1910–1925 m. Raseinių vikaras, po Pirmojo pasaulinio karo – vienas iš Raseinių gimnazijos steigėjų, jos pirmasis direktorius. Nuo 1926 m. Šeduvos klebonas. Bendradarbiavo katalikų ir dešiniosios krypties spaudoje. 1951 m. suimtas, Ypatingojo pasitarimo nutarimu kalintas lageryje, 1954 m. paleistas.

 Šaltiniai 

Kategorija:Vilniaus konferencijos dalyviai
Kategorija:Lietuvos kunigai
Kategorija:Knygnešiai
Kategorija:Lietuvos pedagogai